b'\n_START_ARTICLE_\nHekataios fra Abdera\n_START_SECTION_\nVerker\n_START_PARAGRAPH_\nBeklageligvis har intet fullstendig verk av Hekataios blitt bevart til v\xc3\xa5r tid, og v\xc3\xa5r kunnskap av hans skrifter eksisterer kun i fragmenter funnet i ulike greske og latinske forfatteres verker, hovedsakelig hos Diodorus Siculus hvis egyptiske etnografi (Bibliotheca historica, Bok I) representerer helt og holdent den st\xc3\xb8rste andelen. Diodorus parafraserer Hekataios slik at det er vanskelig trekke ut Hekataios\xe2\x80\x99 egentlige skrift. _NEWLINE_Hekataios skrev boken Aegyptiaca eller Om egypterne, begge titlene er antydninger p\xc3\xa5 hva den opprinnelige tittelen kanskje var basert p\xc3\xa5 andre kjente etnografiske titler. Det var en redegj\xc3\xb8relse av Egypts sedvaner, trosforestillinger og geografi. Det enkeltst\xc3\xa5ende st\xc3\xb8rste fragmentet av Hekataios fra dette tapte verket er Diodorus\xe2\x80\x99 omtale av Ramesseum, graven til Ramses II av Egypt (i.47-50)._NEWLINE_Diodorus (ii.47.1-2) og Apollonios Rhodios (fra Rhodos) forteller begge om et annet verk av Hekataios, Om Hyperbor\xc3\xa9erne, om et mytisk folk i Hyperborea, som ogs\xc3\xa5 Strabo og Plinius den eldre senere har skrevet om og som kan ha f\xc3\xa5tt sin informasjon fra nettopp Hekataios._NEWLINE_Selv om det ikke kjennes tittelen p\xc3\xa5 et eneste filosofisk verk av ham skrev han i henhold til leksikonet Suda et avhandling om poesien til Homer og Hesiod, men intet av dette har overlevd. Suda lister ikke opp noe annet verk av Hekataios, men nevner heller ikke hans historiske redegj\xc3\xb8relser om Egypt.'